Vladimir Soloviov, poate cel mai cunoscut propagandist al lui Vladimir Putin, a susținut într-o dezbatere televizată că Bucureștiul ar trebui bombardat nuclear. Soloviov chiar a făcut un top al orașelor pe care armata rusă ar trebui să le distrugă. Iar Capitala României a ieșit pe primul loc…
"Nu mă pot decide… Parisul sau Marsilia? Bucureștiul, evident!
Apoi Paris, Marsilia, Lyon… Lyonul e un oraș frumos, e și un festival acolo. Și în Germania, ca răzbunare pentru (rachetele) Taurus, ce ar trebui să distrugem? Hamburg!", spune Vladimir Soloviov într-o discuție cu invitații săi.
Nu e prima dată când propagandiști sau chiar politicieni ruși amenință România.
Kremlin TV host and guests casually discuss which European cities Russia should bomb pic.twitter.com/blaPJdExAL
— Business Ukraine mag (@Biz_Ukraine_Mag) March 6, 2024
De altfel, dictatorul rus Vladimir Putin a amenințat aliații Ucrainei cu folosirea armelor nucleare chiar în recentul discurs către națiune.
Statele occidentale "trebuie să înțeleagă că avem și noi arme care pot lovi țintele de pe teritoriul lor. Toate acestea sunt foarte periculoase, deoarece ar putea declanșa, de fapt, utilizarea armelor nucleare și distrugerea civilizației. Nu înțeleg ei asta?", a declarat Putin.
El a mai spus că forțele nucleare ale Rusiei sunt "pe deplin pregătite" și că armata a desfășurat noi arme, unele dintre ele testate chiar în Ucraina.